jkorsvik/nowiki_second_scrape_merged huggingface dataset:
Inga Helene Juul

Inga Helene Juul (født 3. juni 1967 i Trondheim) er norsk klarinettist, fotograf, kulturskolelærer, journalist og samfunnsdebattant. 
Hun har sin musikkutdanning fra Heimdal videregående skole og Trøndelag musikkonservatorium og har siden 1987 vært ansatt som klarinettist og bassklarinettist i Hærens musikkorps. Hun har også vært ansatt som klarinettlærer ved Harstad kulturskole siden 1991. Fra august 2017 til januar 2020 var hun også ansatt som klarinettlærer i Kvæfjord kulturskole. I sin utdanning har hun fag som informatikk, digital fotografering og kulturjournalistikk fra forskjellige høgskoler i Norge .
Juul har markert seg som journalist og skribent. I bloggen ord-om.com skriver Juul om musikk, kunst, mat, reise, foto og mennesker i nord. Som kulturjournalist har hun skrevet en rekke anmeldelser og bloggartikler. Hun er også en produktiv kunsthåndverker med tekstilarbeider og grafisk design som interesseområder. 
I årene 1991–1995 var hun leder for Harstad musikerforening (Norsk Musikerforbund), og var senere hovedtillitsvalgt for Musikernes Fellesorganisasjon i Harstad kommune i 1997–2000.


== Referanser ==


== Eksterne lenker ==
Anmeldelse av danseforestilling, Festspillene i Nord-Norge 2014
En hyllest til Arktis
Anmeldelse av avslutningskonsert Lofoten Pianofestival 2016
Anmeldelse av konserten Lapp Affair FINN 2016
Trichastylopsis

Trichastylopsis er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore (ca. 10 millimeter), avlange, brunlige trebukker. Kroppen er helt eller delvis kledt med lyse skjell, med noen mørkere. Antennene er tynne og litt lengre enn kroppen. Pronotum har rundede sider uten tenner. Dekkvingene er jevnbrede. Beina har litt klubbeformede lår.


== Levevis ==
Larvene lever i død ved.


== Utbredelse ==
Artene lever i det sørvestlige USA og Mexico.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Trichastylopsis Dillon, 1956
Trichastylopsis albidus (LeConte, 1852)
Trichastylopsis hoguei Chemsak & Linsley, 1978


== Kilder ==
Liste over artene Arkivert 2. desember 2016 hos Wayback Machine.
Bildegalleri Arkivert 12. mars 2017 hos Wayback Machine.
bugguide.net - bildegalleri over nordamerikanske arter


== Eksterne lenker ==
(en) Trichastylopsis i Encyclopedia of Life 
(en) Trichastylopsis i Global Biodiversity Information Facility 
(en) Trichastylopsis hos ITIS 
Trichastylopsis – detaljert informasjon på Wikispecies
Trichocanonura

Trichocanonura er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
En middelsstore (ca. 10 millimeter), avlang, gråbrunlig trebukk. Antennene er lange og tynne, mye lengre enn kroppen. Pronotum har en bakoverrettet tann litt bak midten av hver side. Dekkvingene er nesten jevnbrede, med en mørk skråstripe noe bak midten. Beina har litt klubbeformede lår. Hunnen har et langt eggleggingsrør som stikker ut et stykke bak dekkvingene.


== Levevis ==
Larvene lever i død ved.


== Utbredelse ==
Arten lever i det sørvestlige USA (Arizona) og det nordlige Mexico.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Trichocanonura Dillon, 1956
Trichocanonura linearis (Skinner, 1905)


== Kilder ==
Liste over artene Arkivert 2. desember 2016 hos Wayback Machine.
Bildegalleri Arkivert 12. mars 2017 hos Wayback Machine.
bugguide.net - bildegalleri over nordamerikanske arter


== Eksterne lenker ==
(en) Trichocanonura i Encyclopedia of Life 
(en) Trichocanonura i Global Biodiversity Information Facility 
(en) Trichocanonura hos ITIS 
(en) Trichocanonura hos NCBI 
Trichocanonura – detaljert informasjon på Wikispecies
Aegocidnexocentrus

Aegocidnexocentrus er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
En liten, avlang, gråbrun trebukker|trebukk. Antennene er tynne og betydelig lengre enn kroppen. Pronotum har rundede sider med en liten tann midt på. Dekkvingene er jevnbred med markerte "skuldre", beina middels lange.


== Utbredelse ==
Arten lever på Ny-Guinea.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Exocentrini eller Acanthocinini
Slekten Aegocidnexocentrus Breuning, 1957
Aegocidnexocentrus tippmanni Breuning, 1957


== Kilder ==
Liste over slektene
Katalog med utbredelsesdata Arkivert 20. august 2016 hos Wayback Machine.


== Eksterne lenker ==
Bilde av arten Arkivert 12. mars 2017 hos Wayback Machine.
(en) Aegocidnexocentrus i Encyclopedia of Life 
(en) Aegocidnexocentrus i Global Biodiversity Information Facility 
Aegocidnexocentrus – detaljert informasjon på Wikispecies
Didrik Moll

Didrik Moll (– 1622) var en maler og pousserer som virket i Danmark under Christian IV. Han hadde formentlig tysk opphav, men var gift med en dansk kvinne, Else Hermansdatter. Han påtok seg finere stafferingsarbeider til de kongelige slott og orlogsskip og utførte også leilighetsvis billedlige fremstillinger. Han malte dessuten våpen, faner, fyrværksfigurer og haveskulpturer samt gjenstander og kulisser til bruk ved fyrstelige fester.


== Referanser ==
Joakim With Steen

Joakim With Steen (født 26. juni 1989 i Trondheim), best kjent under artistnavnet Jowst (vanligvis stilisert JOWST), er en norsk musiker, låtskriver og musikkprodusent. Han ble kjent i Norge da han og Aleksander Walmann vant Melodi Grand Prix 2017 med sangen «Grab the Moment». Låten ble skrevet med Jonas McDonnell og gitt ut av Warner Music Norge i 2017.


== Bakgrunn ==
Steen ble født i Trondheim og vokste opp i bydelen Tiller. Da han var 14 år, flyttet familien til Steinkjer. I Steinkjer fikk Joakim interesse for gitar, band, Rock og låtskriving, og startet det alternative rockebandet "Enter". De deltok på UKM og spilte på mindre lokale scener. Han tok senere musikkprodusent-utdannelse på Noroff i Oslo, og startet Red Line Studio hvor han har jobbet som lydtekniker og produsent siden 2011. Han har jobbet med en rekke artister innen hiphop, elektronisk musikk, pop og rock.I 2016 skrev og produserte han låten «Grab the Moment» under artistnavnet JOWST, satt sammen av de første bokstavene i navnene hans. Dette var hans første originale utgivelse i eget navn, og han fikk med seg sangeren og låtskriveren Aleksander Walmann på vokal. Sangen ble utgitt for strømming og salg 15. februar 2017 og vant den norske finalen i Melodi Grand Prix 11. mars samme år. Steen og Walmann representerte senere Norge i Eurovision Song Contest 2017 i Kyiv, der «Grab the Moment» endte på en tiendeplass i finalen 13. mai.
JOWST har gitt ut musikk med Warner Music, Sony Music, UpNorth, og på sitt eget label JOWST AS. 


== Diskografi ==
Singler som JOWST


== Referanser ==


== Eksterne lenker ==
Offisielt nettsted 
(en) JOWST – kategori av bilder, video eller lyd på Commons 
(en) Joakim With Steen (JOWST) på Internet Movie Database 
(en) Joakim With Steen (JOWST) på Discogs 
(en) Joakim With Steen (JOWST) på Discogs 
(en) Joakim With Steen (JOWST) på MusicBrainz 
(en) Joakim With Steen (JOWST) på SoundCloud 
(en) Joakim With Steen (JOWST) på Spotify 
(en) Joakim With Steen (JOWST) på Last.fm 
(en) Joakim With Steen (JOWST) på Genius — sangtekster 
(en) Joakim With Steen (JOWST) på AllMusic 
Joakim With Steen (JOWST) på Twitter 
Joakim With Steen (JOWST) på Instagram 
Joakim With Steen (JOWST) på YouTube
Trold, der vejrer kristenblod

Trold, der vejrer kristenblod er en bronseskulptur opprinnelig skapt av Niels Hansen Jacobsen i 1896. 
Figuren viser et mannslignende, muskuløst troll som med den ene hånden holder sin hale og med den andre griper ut etter beskueren. Den ble bestilt i bronse hos kunstneren av brygger Carl Jacobsen i 1901–1902. Den ferdige skulpturen ble oppstillet ved Jesuskirken i Valby ved København, men da symbolikken ble for sterk for Valbyboerne, ble skulpturen flyttet Ny Carlsberg Glyptoteks have hvor den stadig står. Først ble den plassert for gavlen av Glyptoteket, ut mot Tietgensgade, siden ble den flyttet til haveanlegget bak museet hvor også Auguste Rodins Tenkeren står. På 1990-tallet ønsket flere borgere i Valby at trollskulpturen skulle stilles tilbake. Men da Glyptoteket ikke ville avgi skulpturen, ble det i forbindelse med Ny Carlsbergfondets 100 årsjubileum i stedet fremstilt en kopi som ble oppstillet ved Jesuskirken.


== Vejen ==
I 1923 tilkom en kopi foran Kunstmuseet i Vejen i Jylland, som en del av Troldespringvandet. Takket være brannvarme fra det nærliggende elverket, sprang vannet her året rundt frem til 1950-årene. Hvis man besøkte springvannet en kald frostdag ville derfor trollet fremstå i sitt rette element omgitt av damp fra det glohete vannet. Det er denne kopien som kalles «Trold, der lugter menneskekød» i Weilbachs Kunstnerleksikon. Trollet er blitt Vejens vartegn, og inntil Strukturreformen i 2007 inngikk det i kommunens blå-gyldne våpenskjold. I 2011 skulle, ifølge arkitekten, konturen av trollskulpturen utsmykke en ny åtteetasjes bygning i Vejen. Etter protester fra kristne som mente at skulpturen var uttrykk for kristenforfølgelse, ble utsmykningen droppet.


== Referanser ==
Kørelen

Kørelen er en innsjø i Øygarden kommune i Vestland fylke. Den ligger ved tettstedet Hammarsland og er med sine 2,8 km2 flatemål kommunens største innsjø.
Fra flere hundre år tilbake har det vært rapportert om observasjoner av et stort uidentifisert vesen i Kørelen. Ordførerne Johan Fritzner Greve og Thomas T. Midttveit var blant dem som hevdet å ha sett den sagnomsuste sjøormen.


== Referanser ==
Aleksander Walmann

Aleksander Walmann Åsgården (født 12. januar 1986 i Porsgrunn) er en norsk musiker, låtskriver og sanger. I 2012 deltok Walmann i talentshowet The Voice på TV 2. I 2017 vant han Melodi Grand Prix sammen med musikkprodusenten JOWST og låten «Grab the Moment». Han representerte Norge i Eurovision Song Contest 2017 i Kyiv samme år. Høsten 2017 deltok Walmann i NRK-programmet Stjernekamp, og i 2018 kom han på fjerdeplass i Melodi Grand Prix 2018 med låten «Talk to the Hand».


== Bakgrunn ==
Walmann vokste opp i en musikalsk familie i Porsgrunn og har vært opptatt av musikk siden barndommen. I 2012 meldte han seg på TV 2-programmet The Voice, der han nådde finalen. Siden har han varmet opp for artister som Sivert Høyem, Thom Hell, Ole Paus og Sondre Lerche.Høsten 2016 ble han kontaktet av lydteknikeren og musikkprodusenten Joakim With Steen, og han ble spurt om å synge sangen «Grab the Moment». Sangen ble tatt ut til å delta i NRKs Melodi Grand Prix lørdag 11. mars 2017. Der vant sangen finalen og ble Norges bidrag til Eurovision Song Contest. «Grab the Moment» kvalifiserte seg til finalen og endte på en tiendeplass i finalen lørdag 13. mai. Steen har komponert låten, mens Jonas McDonnell har skrevet teksten.Høsten 2017 var Walmann en av deltakerne i NRK-programmet Stjernekamp, der han endte på sjetteplass bak artister som Ida Maria, Didrik Solli-Tangen og vinneren Adam Douglas.Ved siden av musikken har Walmann tidligere vært en aktiv snowboard-utøver, og i årene 2002–2005 var han elev ved Norges toppidrettsgymnas på Geilo.


== Referanser ==


== Eksterne lenker ==
Offisielt nettsted 
(en) Aleksander Walmann – kategori av bilder, video eller lyd på Commons 
(en) Aleksander Walmann på Internet Movie Database 
(en) Aleksander Walmann på Discogs 
(en) Aleksander Walmann på SoundCloud 
(en) Aleksander Walmann på AllMusic 
Aleksander Walmann på Twitter 
Aleksander Walmann på Facebook 
Aleksander Walmann på Instagram
Jonas McDonnell

Jonas McDonnell (født 2. mai 1986) er en norsk låtskriver og musiker fra Hønefoss. Han har skrevet teksten til sangen «Grab the Moment» som vant Melodi Grand Prix 2017. Sangen ble framført av JOWST og Aleksander Walmann, og den kom på en tiendeplass i Eurovision Song Contest 2017 i Kyiv i mai samme år.


== Bakgrunn ==
McDonnell har drevet med musikk siden han var tenåring og har vært medlem i flere band siden. Som 15-åring laget han trancemusikk ved hjelp av musikkprogramvaren Fruity Loops, og som 16-åring begynte han å rappe og lage egne låter. Etter noen år med rapping, begynte han å skrive og synge låter innen pop-sjangeren, akkompagnert av gitar.McDonnell har studert media, IKT og design ved Høgskulen i Volda.


== Referanser ==


== Eksterne lenker ==
(en) Jonas McDonnell på Internet Movie Database
The Yeomen of the Guard

The Yeomen av Guard; eller, Merryman and His Maid var en Savoy Opera, med musikk av Arthur Sullivan og libretto av W. S. Gilbert. Den hadde premiere på Savoy Theatre 3. oktober 1888, og gikk gjennom 423 forestillinger. Dette var det ellevte samarbeid av fjorten mellom Gilbert og Sullivan.


== Eksterne lenker ==
(en) The Yeomen of the Guard på MusicBrainz
Cartwrightia

Cartwrightia er en slekt av biller som hører til familien skarabider (Scarabaeidae).


== Utseende ==
Små (3 - 4 millimeter), avlange, rødbrunlige gjødselbiller, kroppen delvis med silkeaktig bestøvning. Hodet er stort og bredt med ganske små fasettøyne, foran litt innbuktet. Pronotum er stort, mye bredere enn hodet og litt bredere enn dekkvingene, bredest foran, med to store, femkantede groper i midten foran, en midtfure i den bakerste halvdelen og et par skrå furer som går innover mot midten bak de femkantede gropene. Dekkvingene er nesten jevnbrede og hver dekkvinge har tre skarpe lengderibber. Beina er ganske slanke.


== Levevis ==
Billene har blitt funnet sammen med bladskjærermaur (Atta spp.) og kommer av og til til lys om natten.


== Utbredelse ==
Slekten er utbredt i Mellom-Amerika og det nordlige Sør-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Cartwrightia Islas, 1958
Cartwrightia cartwrighti Cartwright, 1967
Cartwrightia intertribalis Islas, 1958
Cartwrightia islasi Cartwright, 1967


== Kilder ==
Generic Guide to New World Scarab Beetles - Cartwrightia [1]
biolib.cz - Oversikt over stammer og slekter


== Eksterne lenker ==
(en) Cartwrightia i Encyclopedia of Life 
(en) Cartwrightia i Global Biodiversity Information Facility 
Cartwrightia – detaljert informasjon på Wikispecies
Catharine Wernicke

Catharine Riddervold Wernicke (født 14. april 1789 i Kolding, Jylland, død 5. juni 1862 samme sted) var en dansk pianist. 
Hun var datter av den dansk-norske komponisten Israel Gottlieb Wernicke og hustru Charlotte Louise Breetz (1763–1853). Catharine Wernicke ble en fremstående musiker som så vidt vites er den første danske kvinne som opptrådte offentlig som pianist. I 1806 presenterte faren henne ved en konsert i Hamburg, hvor hun skal ha vakt en del oppmerksomhet. I 1807 la far og datter ut på en konsertreise i landet for å samle inn til nødlidende etter bombardementet på København. De rakk å holde noen få konserter i det østlige Holsten og på Sjælland før de måtte innstille reisen på grunn av Christian VIIs død. Året etter gjenopptok de konsertvirksomheten i Odense og Ringsted hvor inntekten gikk til nødlidende nordmenn og til Underviisnings-Anstalten for Pigebørn af Embedsmænd. Våren 1810 ga hun to konserter og i 1824 en på Det Kongelige Teater. 
I 1826 giftet hun seg i København med skolemannen Frederik Christian Schouboe (1766–1829). Etter hans død fortsatte hun å bo noen år i hovedstaden før hun flyttet tilbake til Kolding. Her døde hun 6. mai 1862. Presisjon, stor ferdighet og fantasi kjennetegnet hennes stil. Steen Steensen Blicher skrev en hyllest til henne i diktet Klaverspillerinden.


== Referanser ==
Aparammoecius

Aphodius (Aparammoecius) er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.


== Utseende ==
Små (ca. 3 millimeter), blanke, mørke gjødselbiller. Hodet er skovlformet, litt innbuktet foran. Pronotum er grovt og spredt punktert. Dekkvingene har fine punktstriper.


== Levevis ==
Disse billene lever trolig i møkk.


== Utbredelse ==
Slekten er utbredt i Sentral-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodius Illiger, 1798 (i vid forstand)
underslekten (eller slekten) Aparammoecius Petrovitz, 1958
Aparammoecius annapurnae (Stebnicka, 1986)
Aparammoecius bagmatiensis (Stebnicka, 1983)
Aparammoecius balangensis (Petrovitz, 1958)
Aparammoecius gansuensis (Stebnicka, 1997)
Aparammoecius heinzi (Pittino, 1997)
Aparammoecius holzschuhi (Pittino, 1997)
Aparammoecius isaburoi (Nakane, 1956)
Aparammoecius ivani (Stebnicka, 1989)
Aparammoecius kanglae (Stebnicka, 1990)
Aparammoecius kaskiensis (Ahrens & Stebnicka, 1997)
Aparammoecius lamjungi (Ahrens & Stebnicka, 1997)
Aparammoecius leisteri (Medvedev, 1968)
Aparammoecius mahriensis (Stebnicka, 1983)
Aparammoecius mizo (Nakane, 1967)
Aparammoecius mudukensis (Stebnicka, 1989)
Aparammoecius muzaffarabadensis (Pittino, 1997)
Aparammoecius nishikawai Masumoto, 1996
Aparammoecius nomurai (Stebnicka, 1986)
Aparammoecius pallidiligonis (Waterhouse, 1875)
Aparammoecius phulcokiensis (Stebnicka, 1986)
Aparammoecius sabhae (Stebnicka, 1990)
Aparammoecius schawalleri (Stebnicka, 1989)
Aparammoecius shogranicus (Pittino, 1997)
Aparammoecius tarokensis (Stebnicka, 1994)
Aparammoecius topali (Pittino, 1997)
Aparammoecius waniaramensis (Pittino, 1997)
Aparammoecius yangricus (Stebnicka, 1983)
Aparammoecius yaralensis (Stebnicka, 1986)
Aparammoecius yenpingensis (Stebnicka, 1986)
Aparammoecius zojilae (Stebnicka, 1981)


== Kilder ==
Shokhin, I.V. (2015) Aparammoecius leisteri  (Medvedev, 1968), comb. n.  (Coleoptera: Scarabaeidae: Aphodiinae), the interesting species of Caucasian fauna. Caucasian Etmological Bulletin 11: 29-31 [1]


== Eksterne lenker ==
(en) Aphodiina – kategori av bilder, video eller lyd på Commons
(en) Aparammoecius i Encyclopedia of Life 
(en) Aparammoecius i Global Biodiversity Information Facility 
Aparammoecius – detaljert informasjon på Wikispecies
Exaphodius

Exaphodius er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.


== Utbredelse ==
Arten er utbredt i østlige og sentrale deler av Afrika (kjent fra Etiopia, Tanzania og Den demokratiske republikken Kongo).


== Systematisk inndeling ==
Slekten blir ofte plassert som en underslekt av Aphodius.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Exaphodius Endrödi, 1960
Exaphodius excellens Endrödi, 1960


== Kilder ==
Liste over artene


== Eksterne lenker ==
(en) Aphodiina – kategori av bilder, video eller lyd på Commons
(en) Exaphodius i Global Biodiversity Information Facility 
Exaphodius – detaljert informasjon på Wikispecies
Firefox OS

Firefox OS (prosjektnavn: Boot to Gecko, også kjent som B2G) er et tidligere åpent operativsystem for smarttelefoner, nettbrett og Smart TV’er som ble utviklet av Mozilla og andre bidragsytere. Det var basert på renderingsprogrammet Gecko som benyttes i Mozilla Firefox og på Linuxkjernen.
Første kommersielle versjon ble lansert 21. februar 2013. Siste versjon var 2.2.0 som ble lansert 29. april 2015.


== Referanser ==
Ida B. Wells

Ida Bell Wells-Barnett (født 16. juli 1862 i Holly Springs i delstaten Mississippi i USA, død 25. mars 1931 i Chicago i Illinois) bedre kjent som Ida B. Wells, var en amerikansk avisredaktør, sosiolog, stemmerettsforkjemper, feminist og en av de første lederne i den amerikanske borgerrettighetsbevegelsen. Hun var en av grunnleggerne av National Association for the Advancement of Colored People i 1909.


== Liv og virke ==


=== Bakgrunn ===
Ida B. Wells ble født noen måneder før Abraham Lincoln udstedte Emansipasjonserklæringen. Hennes foreldre var begge slaver. Faren jobbet som snekker og moren som husholderske. Begge døde av gulfeber da Ida var 16 år gammel. Hun livnærte seg fra tidlig alder som lærer mens hun tok seg av de yngre søsknene sine.


=== Journalist og aktivist ===
Som 21-åring opplevde Wells å bli kastet ut av en togvogn på grunn av hudfargen sin. Wells saksøkte jernbaneselskapet og vant i første instans. Dommen ble senere opphevet, men en artikkel som Wells skrev om hendelsen markerte starten på hennes karriere som journalist.Mens hun arbeidet som journalist i Memphis underviste hun også ved en av byens segregerte skoler. Hun ble en høylytt kritiker av det segregerte skolesystemet og fikk sparken på grunn av denne holdningen i 1891.


=== Kamp mot lynsjinger ===
I 1892 blev Wells' venn Thomas Moss arrestert sammen med to andre etter en langvarig konflikt rundt butikken deres, som konkurrerte med forretninger med hvite eiere. Moss, Calvin McDowell og Will Stewart hadde skutt mot vandaler som angrep butikken deres. De ble arrestert, men aldri ført for retten, da en lynsjemobb hentet dem fra fengselet og myrdet dem. Wells skrev om mordene i avisen Free Speech and Headlight, og oppfordret byens afroamerikanere til å forlate Memphis. Mer enn 6.000 personer fulgte oppfordringen mens andre organiserte boikott av virksomheter som var eid av hvite.
En utbredt oppfatning på denne tiden var at lynsjinger ble brukt som straffereaksjon mot kriminelle svarte og i særdeleshet voldtekstforbrytere. Ida B. Wells var blant de første som drev et informert politisk arbeid mot lynsjingene av svarte. Hun dokumenterte at lynsjingene ikke handlet om å beskytte hvite kvinner fra overgrep, men som regel var økonomisk motivert.
På slutten av 1800-tallet turnerte Wells Europa og informerte om lynsjingene av svarte i USA.


=== Ekteskap og senere liv ===
I 1895 giftet Wells seg med advokaten Ferdinand Barnett. De slo seg ned i Chicago og fikk fire barn. Wells drev den afro-amerikanske avisen The Conservator, som Barnett eide.Ikke lenge før sin død i 1931 stilte hun til valg som senator, men ble ikke valgt.


== Referanser ==


== Eksterne lenker ==
(en) Ida B. Wells – kategori av bilder, video eller lyd på Commons 
(en) Ida B. Wells på Discogs 
(en) Project Gutenberg: Southern Horrors : Lynch Law in All Its Phases by Ida B. Wells-Barnett
(en) Wikisource: Ida B. Wells to the Anti-Lynching Bureau
TOP500

TOP500 er et prosjekt som rangerer de 500 kraftigste datasystemene i verden. Prosjektet startet i 1993 og publiserer en oppdatert liste over superdatamaskiner to ganger i året. Den første av disse to faller sammen med International Supercomputing Conference i juni, mens den andre blir presentert ved ACM/IEEE Supercomputing Conference i november. Prosjektet har som formål å gi et troverdig grunnlag for å oppdage trender innenfor superdatamaskiner, og baserer sine rangeringer på HPL en portabel implementasjon av LINPACK benchmark, som er skrevet i programmeringsspråket Fortran.
I november 2016 var den kinesiske Sunway TaihuLight verdens raskeste superdatamaskin, med en ytelse på 93.015 petaFLOPS.


== Referanser ==